CELEX: 32016R1389
Language: hr
Date: 2016-08-17 00:00:00
Title: Uredba komisije (EU) 2016/1389 оd 17. kolovoza 2016. o odobrenju zdravstvene tvrdnje koja se navodi na hrani, a odnosi se na razvoj i zdravlje djece (Tekst značajan za EGP)

18.8.2016   
            
            
               HR
            
            
               Službeni list Europske unije
            
            
               L 223/55
            
         UREDBA KOMISIJE (EU) 2016/1389
   оd 17. kolovoza 2016.
   o odobrenju zdravstvene tvrdnje koja se navodi na hrani, a odnosi se na razvoj i zdravlje djece
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (1), a posebno njezin članak 17. stavak 3.,
   budući da:
   
               (1)
            
            
               U skladu s Uredbom (EZ) br. 1924/2006 zdravstvene tvrdnje koje se navode na hrani zabranjene su osim ako ih je odobrila Komisija u skladu s tom Uredbom i ako su uvrštene na popis dopuštenih tvrdnji.
            
         
               (2)
            
            
               Uredbom (EZ) br. 1924/2006 predviđa se i da subjekti u poslovanju s hranom mogu podnositi zahtjeve za odobravanje zdravstvenih tvrdnji nadležnom državnom tijelu države članice. Nadležno državno tijelo prosljeđuje valjane zahtjeve Europskoj agenciji za sigurnost hrane (EFSA), dalje u tekstu: „Agencija”.
            
         
               (3)
            
            
               Nakon primitka zahtjeva Agencija o njemu mora bez odgode obavijestiti druge države članice i Komisiju te dati mišljenje o predmetnoj zdravstvenoj tvrdnji.
            
         
               (4)
            
            
               Komisija odlučuje o odobravanju zdravstvenih tvrdnji uzimajući u obzir mišljenje koje je donijela Agencija.
            
         
               (5)
            
            
               Na temelju zahtjeva trgovačkog društva VAB-nutrition, koji je podnesen u skladu s člankom 14. stavkom 1. točkom (b) Uredbe (EZ) br. 1924/2006, zatraženo je mišljenje Agencije o zdravstvenoj tvrdnji povezanoj s vitaminom D i njegovim doprinosom normalnom radu imunološkog sustava (predmet br. EFSA-Q-2014-00826 (2)). Tvrdnja koju je predložio podnositelj zahtjeva glasila je kako slijedi: „Vitamin D pridonosi normalnoj funkciji imunološkog sustava”.
            
         
               (6)
            
            
               Komisija i države članice primile su 13. svibnja 2015. znanstveno mišljenje Agencije koja je zaključila da je utvrđena uzročno-posljedična veza između vitamina D koji se unosi hranom i njegova doprinosa normalnoj funkciji imunološkog sustava u djece. Zdravstvenu tvrdnju koja odražava ovaj zaključak trebalo bi stoga smatrati usklađenom sa zahtjevima Uredbe (EZ) br. 1924/2006 te bi je trebalo uvrstiti na popis dopuštenih tvrdnji Unije.
            
         
               (7)
            
            
               Člankom 16. stavkom 4. Uredbe (EZ) br. 1924/2006 propisuje se da mišljenje koje ide u prilog odobravanju zdravstvene tvrdnje treba obuhvaćati određene posebne podatke. U skladu s tim, ti se podaci trebaju navesti u Prilogu ovoj Uredbi u pogledu odobrene tvrdnje i uključiti, ovisno o slučaju, revidirani tekst tvrdnje, posebne uvjete njezine uporabe te, gdje je primjenjivo, uvjete ili ograničenja uporabe te hrane i/ili dodatnu izjavu ili upozorenje, u skladu s pravilima utvrđenima u Uredbi (EZ) br. 1924/2006 i u skladu s mišljenjem Agencije.
            
         
               (8)
            
            
               Jedan od ciljeva Uredbe (EZ) br. 1924/2006 jest osigurati da zdravstvene tvrdnje budu istinite, jasne, pouzdane i korisne potrošaču te bi u tom smislu trebalo uzeti u obzir formulaciju i predstavljanje tih tvrdnji. Stoga, ako formulacije tvrdnji za potrošače imaju isto značenje kao i formulacija neke dopuštene zdravstvene tvrdnje jer upućuje na isti odnos između neke kategorije hrane, određene hrane ili jedne od njezinih sastavnica i zdravlja, potrebno je da se na tu tvrdnju primjenjuju isti uvjeti uporabe kao oni navedeni u Prilogu ovoj Uredbi.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   1.   Zdravstvena tvrdnja navedena u Prilogu ovoj Uredbi može se navoditi na hrani koja se stavlja na tržište Unije u skladu s uvjetima utvrđenima u tom Prilogu.
   2.   Zdravstvena tvrdnja navedena u stavku 1. uvrštava se na popis dopuštenih zdravstvenih tvrdnji Unije kako je predviđeno člankom 14. stavkom 1. Uredbe (EZ) br. 1924/2006.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. kolovoza 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 404, 30.12.2006., str. 9.
   
   
      (2)  EFSA Journal 2015.; 13(5):4096.
   
      PRILOG
      
         Dopuštena zdravstvena tvrdnja
      
      
                  Zahtjev – odgovarajuće odredbe Uredbe (EZ) br. 1924/2006
               
               
                  Podnositelj zahtjeva – adresa
               
               
                  Hranjiva tvar, tvar, hrana ili kategorija hrane
               
               
                  Tvrdnja
               
               
                  Uvjeti korištenja tvrdnje
               
               
                  Uvjeti i/ili ograničenja korištenja hrane i/ili dodatna izjava ili upozorenje
               
               
                  Upućivanje na mišljenje EFSA-e
               
            
                  Članak 14. stavak 1. točka (b) – zdravstvena tvrdnja koja se odnosi na razvoj i zdravlje djece
               
               
                  VAB-nutrition, 1 rue Claude Danziger, 63100 Clermont-Ferrand, Francuska.
               
               
                  Vitamin D
               
               
                  Vitamin D pridonosi normalnoj funkciji imunološkog sustava u djece.
               
               
                  Tvrdnja se smije koristiti samo za hranu koja je izvor najmanje one količine vitamina D koja je navedena u tvrdnji IZVOR [NAZIV VITAMINA] I/ILI [NAZIV MINERALA] u Prilogu Uredbi (EZ) br. 1924/2006.
               
               
                   
               
               
                  Q-2014-00826